Вози вино Петрија девојка
Вози вино Петрија девојка
Никаква ју копца не укоби —
Укоби ју Петар из Загорја:
„Добра копца Петрија девојко!”
„Бог помого, Петре из Загорја!”
„Је ли ти је вино за продају?”
„Мени није вино за продају
Већ је мени брацу за свадбицу.”
„Ако ти је брацу за свадбицу,
Да ми дадеш једну олбу вина,
Ако ли ми вина ти не дадеш,
Исећ’ћу ти чепје на бурадм’ма,
Истећ’ће ти све то рујно вино.”

Имена лица од којих су забележене песме 

Милена жена Милоша Ивића, тежака из села Јасенице.

Извор  
Станковић, Ж. 1951. Народне песме у Крајини. Музиколошки институт САНУ: Београд., бр. 51., стр. 45.

Посленичке песме
Народне песме у Крајини